APROBACIÓN PLAN DISPOSICIÓN DE FONDOS DA TESOURERÍA
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 11/07/2018)

Mediante resolución da alcaldía de data 26 de xuño de 2018 aprobouse o Plan de Disposición de Fondos da Tesourería do concello do Porriño, procedéndose a súa publicación aos efectos do estipulado no artigo 131 da Lei 39/2015, de 1 de outubro, do procedemento administrativo común das administracións públicas: Considerando o estipulado no artigo 187 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais que establece que “A expedición das ordes de pagamento haberá de acomodarse ó plan de disposición de fondos da tesourería que se estableza polo presidente que, en todo caso, deberá recoller a prioridade dos gastos de persoal e das obrigas contraídas en exercicios anteriores.” Considerando o artigo 21 do Real Decreto 424/2017, de 28 de abril, polo que se regula o réximen xurídico do control interno das entidades do Sector Público Local, que establece que “Están sometidos a intervención formal da ordenación do pago os actos polos que se ordenan pagos con cargo á Tesourería da Entidade Local. Dita intervención terá por obxecto verificar que as ordes de pagamento se dictan por órgano competente, se axustan ó acto de recoñecemento da obriga e se acomodan ó plan de disposición de fondos”. Considerando que, en virtude do precepto anterior, parece deducirse a obrigatoriedade de contar cun Plan de Disposición de Fondos, configurándose este como un instrumento indispensable para a fiscalización das ordes de pagamento por parte da Intervención Municipal. A xestión da tesourería esixe dispor de instrumentos adecuados que garantan a liquidez suficiente para o puntual pago das obrigacións municipais e optimice o emprego dos recursos financieiros. O Plan de Disposición é un instrumento de planificación da Tesourería municipal no que se recollen os criterios a aplicar na expedición das ordes de pago e a orde de prioridade na materialización dos mesmos. Ata este momento a Tesourería do Concello do Porriño non contou con este instrumento de planificación por consideralo innecesario, dado que a suficiencia financieira da mesma permite facer fronte a todas as relacións de pagos que se colocan pola Intervención na Tesourería cun carácter inmediato, limitada esta inmediatez exclusivamente polo cumprimento dos procesos de tramitación do expediente administrativo de recoñecemento e pagamento, polo que desde un punto de vista práctico e dada a actual existencia de liquidez no Concello non resultaría necesaria a aprobación dun Plan de Disposición de Fondos. Dacordo cos datos extraídos da Intervención municipal con motivo da liquidación orzamentaria do exercizo 2017 o período medio de pago, á data 31 de decembro de 2017, reflexa un importe de 131,34. Non obstante, considerando a normativa de aplicación que se recolle no punto II Fundamentos xurídicos deste Plan e especialmente o disposto no artigo 21 do recente Real Decreto 424/2017, de 28 de abril, polo que se regula o réxime xurídico do control interno nas entidades do Sector Público Local que establece que “Están sometidos a intervención formal da ordenación do pago os actos polos que se ordenan pagos con cargo á Tesourería da Entidade Local. Dita intervención terá por obxecto verificar que as ordes de pagamento se dictan por órgano competente, se axustan ó acto de recoñecemento da obriga e se acomodan ó plan de disposición de fondos” parece deducirse a obrigatoriedade de contar cun Plan de Disposición de Fondos, configurándose este como un instrumento indispensable para a fiscalización das ordes de pagamento por parte da Intervención Municipal. O artigo 187 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais establece que “A expedición das ordes de pagamento haberá de acomodarse ó plan de disposición de fondos da tesourería que se estableza polo presidente que, en todo caso, deberá recoller a prioridade dos gastos de persoal e das obrigas contraídas en exercicios anteriores.” O artigo 65.2 do Real Decreto 500/1990, de 20 de abril, engade que o plan de disposición de fondos considerará aqueles factores que faciliten unha eficiente e eficaz xestión da tesourería da Entidade. O artigo 135 da Constitución Española, modificado en data 27 de setembro de 2011, dispón no seu apartado 3 que “os créditos para satisfacer os xuros e o capital da débeda pública das Administracións entenderase sempre incluidos no estado de gastos dos seus orzamentos e o seu pago gozará de prioridade absoluta”. O artigo 107 da Lei 47/2003, de 26 de novembro, Xeral Orzamentaria, establece no seu apartado 2 que “O ordenador de pagos aplicará criterios obxectivos na expedición das ordes de pagamento, tales como a data de recepción, o importe da operación, aplicación orzamentaria e forma de pagamento, entre outros.” O artigo 14 da Lei Orgánica 2/2012, de 27 de abril, de Estabilidade Orzamentaria e Sostenibilidade Financieira, dispón no seu parágrafo segundo que “O pago dos xuros e o capital da débeda pública das Administracións Públicas gozará de prioridade absoluta frente a calquer outro gasto.” En consecuencia, cos fundamentos xurídicos reseñados, se precisa contar cun Plan de Disposición de Fondos, como instrumento necesario para a xestión da tesourería, e á vista do informe-proposta da tesourería e intervención municipal, esta Alcaldía, en virtude do estipulado no artigo 187 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, adopta a seguinte RESOLUCIÓN: a) O Plan de Disposición de Fondos da Tesourería do Excmo. Concello do Porriño ten por obxecto conseguir unha adecuada distribución temporal dos pagos acomodándoos ás dispoñibilidades de efectivo previstas na Tesourería Municipal que permita unha correcta estimación das necesidades de endebedamento do Concello e a optimización do emprego dos recursos dispoñibles. b) A xestión dos fondos integrantes da tesourería, salvo disposición legal en contrario, realizarase baixo o principio de unidade de caixa coa centralización de todos os fondos e valores xerados por operacións orzamentarias e por operacións non orzamentarias, ordenándose á Tesourería Municipal a utilización de tódolos recursos dispoñibles para o pago das obrigas. c) O Plan de Disposición de Fondos poderá ser revisado ao longo do exercicio en función das modificacións producidas nas dispoñibilidades líquidas efectivas ou previstas da Tesourería. d) O presente Plan de Disposición de Fondos será de aplicación no ámbito do Concello do Porriño, sen incluir os seus Organismos Autónomos e entes dependentes, que, no seu caso, se rexirán polo seu propio Plan. A orde de prioridade do pago de obrigas dentro de cada grupo homoxéneo será o de antigüidade. A antigüidade virá determinada, segundo os casos: a) Nas obrigas soportadas en documentos que sexan obxecto de rexistro de entrada e, en particular, os pagos de obrigas como contraprestación nas operacións comerciais realizadas entre persoas xurícas ou físicas e a Administración, (facturas) pola data de recoñecemento das obrigas. b) Nas obrigas soportadas en documentos que non se corresponda con débeda comercial, e, en particular, os pagos de obrigas derivadas de gastos de subvencións e transferencias, capítulos IV e VII, terase en conta a data de recoñecemento da obriga, salvo que na resolución ou acordo de concesión se indique outra cousa. c) En canto ás certificacións de obras, como a mesma se xunta coa factura, será a data de aprobación da factura. d) Nas resolucións xudiciais, a data de recoñecemento da obriga, previa comunicación da mesma ao órgano competente e sempre que o orzamento vixente dispoña de crédito para tal finalidade, ben especificamente ben dentro de bolsa de vinculación xurídica dos créditos. De non ter crédito, unha vez que sexa executiva a modificación de crédito tramitada para esta finalidade. e) Para outro tipo de obrigas diferentes das contempladas, estarase ao que dispoña a súa propia normativa. Os expedientes administrativos de recoñecemento de obrigas, incluidos os documentos contables O, serán remitidos ao departamento de tesourería municipal, o cal expedirá as ordes de pagamento por orde de recepción dos citados expedientes, agás en situación de falta de liquidez certa ou estimada, en cuxo caso estarase á orde de prioridade establecida no apartado seguinte, e sempre que non se reteña a obriga para o inicio de expedientes de compensación por ter débedas de dereito público con este concello, dacordo coa normativa e convenios de aplicación. Non obstante, a regla xeral de antigüidade establecida no apartado anterior, cando as disponibilidades de tesourería, certas ou estimadas, non permitan atender o pago da totalidade das obrigas recoñecidas vencidas e esixibles, na execución material dos pagos, establécese a seguite orde de prioridade: 1ª) Gastos de operacións de crédito (capítulos 3 e 9) As disposicións de fondos correspondentes á carga financieira da entidade que constan nos capítulos 3 e 9 do Orzamento de gastos axustaránse ós vencimentos establecidos nos cadros de amortización dos préstamos e créditos a curto e longo prazo. Estos pagos serán atendidos con carácter preferente respecto a calquera outro gasto, en cumprimento do disposto no artigo 135 da Constitución Española, reformado o 27 de setembro de 2011, e o artigo 14 da LOEPSF.2ª) Gastos de persoal (Capítulo 1) Os pagos desta natureza serán satisfeitos pola seguinte orde: a) Pagos das retribucións aos empregados da entidade local calquera que sexa o concepto polo que se satisfán, incluídos dietas e gastos de desprazamento. b) Pagos das retencións, tributarias ou de calquera outro tipo, practicadas na nómina. c) Pago de prestacións sociais realizadas en cumprimento dunha disposición legal ou voluntariamente.3ª) Cotas sociais e tributos á A. E. A. T. Pago das achegas da entidade aos Réximes da Seguridade Social ou outros especiais, así como os pagos á Axencia Tributaria por tributos retidos ou repercutidos a terceiros.4ª) Pagos derivados de execución de sentenzas xudiciais firmes e de actos firmes de devolución de ingresos indebidos.5ª) Pagos de operacións comerciais de exercicios anteriores (Capítulos 2 y 6). Os pagos de obrigas contraídas en exercicios anteriores como contraprestación nas operación comerciais realizadas entre empresas e a Administración, de conformidade co disposto no artigo 198.4 da Lei 9/2017, de 8 de novembro, de Contratos do Sector Público. Incluénse neste apartado as obrigas recoñecidas mediante expediente de recoñecemento extraxudicial de crédito.6ª) Pagos de operacións comerciais de exercicio corrente (Capítulos 2 y 6). Os pagos de obrigas contraídas no exercicio corrente como contraprestación nas operación comerciais realizadas entre empresas e a Administración, de conformidade co disposto no artigo 198.4 da Lei 9/2017, de 8 de novembro, de Contratos do Sector Público. As dietas por asistencias a órganos colexiados e a Tribunais terán a mesma consideración que os gastos por operacións comerciais do exercicio corrente.7ª) Subvencións (Capítulos 4 e 7) e outros pagos non incluídos en apartados anteriores. Quedan exceptuadas da aplicación deste Plan de Disposición de Fondos, sen que supoña unha quebra á orde de prelación a realización de: 1. Tramitación e pago en prazo de facturas: Para os efectos da súa tramitación e adecuado pago no prazo establecido no artigo 198.4 da Lei Lei 9/2017, de 8 de novembro, de Contratos do Sector Público, pola que se transpoñen ó ordenamento xurídico español as Directivas do Parlamento Europeo e do Consello 2014/23/UE y 2014/24/UE, de 26 de febreiro de 2014, todas as facturas terán que presentarse na plataforma FACe-Punto Xeral de Entrada de Facturas Electrónicas da Administración Xeral do Estado, na sede electrónica ou no Rexistro Xeral se fose o caso (artigos 3 e 4 da Lei 25/2013, de 27 de decembro). Unha vez recepcionadas as facturas, o servizo responsable disporá de 5 días para a súa tramitación e conformidade, de acordo co establecido nas Bases de Execución do Orzamento, para cumprir o prazo de abono das obrigas contraídas pola Entidade municipal dentro dos trinta días seguintes á data de aprobación das certificacións de obra ou dos documentos que acrediten a conformidade co disposto no contrato dos bens entregados ou servizos prestados.2. Resolucións motivadas: Tendo en conta o disposto no artigo 107.2 da Lei Xeral Orzamentaria, en canto á introdución da flexibilidade que o mesmo realiza referente á expedición de ordes de pago, e, por tanto, na realización material do mesmo, ao estipular que “o ordenador de pagos aplicará criterios obxectivos na expedición das ordes de pago, tales como data de recepción, o importe da operación, aplicación orzamentaria e forma de pago, entre outros”, establécense os seguintes criterios para flexibilizar as ordes de pago e a súa materialización. Mediante resolución motivada o ordenador de pagos poderá ordenar o pago de obrigas non preferentes correspondentes aos seguintes gastos: a) O ordenador de pagos poderá ordenar o pago de obrigas non preferentes correspondentes a gastos que se consideren esenciais para o correcto funcionamento da actividade municipal ou de determinados servizos ao cidadán, ou cando o atraso dun determinado pago puidese afectar substancialmente o mantemento da capacidade produtiva e do nivel de emprego do acreedor respectivo, deixando constancia formal diso na correspondente orde de pago. b) Gastos en bens e servizos necesarios para o exercicio das actividades esenciais e básicas da entidade, así como aqueles que evitan a non interrupción dos servizos públicos. c) Gastos en transferencias para atencións de carácter benéfico-asistencial e para atención a grupos con necesidades especiais. d) Gastos que se teñan que realizar por disposicións legais, cuxa non realización suporía un quebranto e unha ilegalidade ou demora no procedemento administrativo, ou por tratarse de expedientes suxeitos a prazo, tales como publicacións nos boletíns oficiais ou prensa, pago de notarios, rexistradores, etc. Os presentes pagos deben respectar, en todo caso, o privilexio dos pagos incluídos nos niveis de prioridade primeiro, segundo, terceiro e cuarto do apartado terceiro.3. Cando se trate de gastos financiados con subvencións finalistas nos que o cobro das mesmas estea condicionado á xustificación do pago dos citados gastos ou en caso de reintegro de subvencións cuxa xustificación sexa necesaria para a obtención da concesión ou cobro doutras subvencións, poderase alterar a orde de prelación dos pagos coa exclusiva finalidade de xustificar aqueles, respectando en todo caso, o privilexio dos pagos incluídos nos niveis de prioridade primeiro, segundo, terceiro e cuarto do apartado terceiro.4. Unha vez recoñecida a obriga ou extendido ou ordenado un pago, este deberá atenderse pola Tesourería municipal en función das dispoñibilidades de liquidez, agás que o proveedor da citada obriga recoñecida tenga débedas de dereito público co concello do Porriño, en cuxo caso poderá reterse á mesma para a súa compensación, de conformidade coa normativa reguladora e convenios de aplicación. Se por calquera circunstancia non se desexa que se faga efectivo, será preciso resolución, informe ou dilixencia do ordenador de pagos, coa motivación necesaria, en tal sentido.5. Como norma xeral, salvo supostos de compensación, embargos xudiciais ou similares legalmente contemplados, non se efectuarán pagos parciais de facturas.6. Como norma xeral, non se admitirá a domiciliación en conta como forma de pago. Como excepción a esta regla xeral, admitirase a domiciliación bancaria cando o estableza a normativa como forma de pago para acceder a aprazamentos ou fraccionamentos das cotas e impostos que deban satisfacerse a outras Administracións (TXSS, AEAT…), nos contratos bancarios, financieiros ou similares que establezan tal requisito ou nos que resulte habitual no tráfico mercantil (tales como amortización de préstamos ou telepeaxes). 1. As ordes de pago expediranse en función das disponibilidades de liquidez existentes e do Plan de Disposición de Fondos.2. Os responsables da sinatura de conformidade das facturas ou documentos cobratorios, ao obxecto de dar cumprimento ós prazos de pagamento establecidos na normativa vixente, disporán de 5 días a partires da entrada na plataforma FACe-Punto Xeral de Entrada de Facturas Electrónicas da Administración Xeral do Estado, da sede electrónica ou no Rexistro Xeral se fose o caso para dar a corresponte conformidade e remitir a mesma ó Servizo de Intervención para a súa fiscalización, dacordo co estipulado nas bases de execución do orzamento municipal.3. Como regra xeral, e en función da operativa que marque a Tesourería municipal por razóns sistemáticas e de operatividade, realizaranse pagos de forma colectiva, coa periodicidade e co medio de pagamento que tal dependencia estableza, tentando, sempre que as dispoñibilidades de liquidez permítano, cumprir cos prazos legais establecidos, sen prexuízo dos pagos que teñan que atenderse e tramitarse de forma individual.4. O departamento de Intervención remitirá ao departamento de tesourería os expedientes administrativos de recoñecemento das obrigacións, incluidos os documentos contables O, en función ao previsto no presente Plan. Se non hai restricións de liquidez, as relacións de pago remitiranse por todas as facturas e documentos que estean fiscalizados pola Intervención municipal en cada caso, agás os supostos de compensación de débedas. Polo/a concelleiro/a delegado/a da área de economía e facenda poderán ditarse instrucións de desenvolvemento do presente Plan. Tratándose dunha disposición administrativa de carácter xeral, que afecta a unha pluralidade de interesados, o presente Plan, de conformidade co disposto no artigo 131 da Lei de 39/2015, de 1 de outubro, de Procedemento Administrativo Común das Administracións Públicas, publicarase no «Boletín Oficial» da provincia de Pontevedra, entrando en vigor ao día seguinte da súa publicación e mantendo a súa vixencia ata que sexa declarado ineficaz por norma posterior de igual ou superior rango, puidendo interporse contra o mesmo recurso contencioso administrativo nos termos, forma e prazo previstos na Lei. Así mesmo, tendo en conta que é unha norma xeral, en cumprimento do previsto na Lei 19/2013, de 9 de decembro, de transparencia, acceso á información pública e bo goberno, deberá publicarse no portal de transparencia do concello do Porriño. Documento asinado dixitalmente á marxe